Kõigepealt - suured tänud kõigile, tänu kellele Artishoki Aastanäitus õnnestus! Kunstnikud, kriitikud, publik - olid väga intensiivsed 10 päeva! Jumal tänatud, aga selleks korraks on see läbi, galeriist õnnelikult kõik välja kolitud ja nüüd jääb üle vaid kataloog kokku  panna! Nii et stay tuned!    Vahepeal on aga laekunud mõningaid kaastöid, mida nüüd ka avaldame. Kõigepealt on järjekorras Põlva poeet ja kunstnik RIHO KALL, kes saatis järjekordse luulevormis näitusekajastuse. Seekord TANJA MURAVSKAJA näitusele NEMAD; KES LAULSID KOOS. Palun Riho - mikrofon on sinu!    Tere, Maarin!    Tänan eelmise näitusekaja luuletuse avaldamise eest! Nüüdseks olen juba kindlust leidnud enda idee mõistlikkuses kirjutada kunstisündmustest poeetiliselt. Ei  saanudki kaua ringi vaadata, kui sulg hakkas veelgi kiiremini jooksma!  Esitaksin toimetuse puhvrisse juba uue järelkaja ja impressionistliku pikenduse ühele näitusele (Tanja Muravskaja Vaalis), milles lisaks luulevormile olen püüdnud markeerida heli ja üllatuslikke aktsente, mis võivad tekkida mikrofoniga võimendisse rääkides, nagu oli näitusel. Kirjatüki lõppu lisasin märkide tähendust selgitava legendi.  Juhul, kui töö leiab avaldamist, püüa selle vorm blogis hoida eriti võimalikult  originaalilähedane!    Tervitustega  Riho